*Lēmuma projekts*

**Par projektu “Pielāgošanās klimata pārmaiņām un plūdu risku mazināšana, veicot ilgtspējīgas infrastruktūras izveidi un atjaunošanu Alūksnes pilsētā”**

Ņemot vērā Ministru kabineta 2024. gada 7. maija noteikumus Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” pirmās projektu iesniegumu atlases kārtas īstenošanas noteikumi”, Centrālās finanšu un līgumu aģentūras izsludināto pirmo projekta pieteikumu atlasi,

pamatojoties uz Pašvaldību likuma 4. panta pirmās daļas 2. un 22. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzieniem 3.1. un 3.3., Investīciju plāna 2022.-2027. gadam 3.7.2. punktu,

1. Atbalstīt projekta “Pielāgošanās klimata pārmaiņām un plūdu risku mazināšana, veicot ilgtspējīgas infrastruktūras izveidi un atjaunošanu Alūksnes pilsētā” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 2 823 529 EUR (divi miljoni astoņi simti divdesmit trīs tūkstoši pieci simti divdesmit deviņi *euro*), tajā skaitā 2 400 000 EUR (divi miljoni četri simti tūkstoši *euro*) Eiropas Reģionālās attīstības fonda finansējums un 423 529 EUR (četri simti divdesmit trīs tūkstoši pieci simti divdesmit deviņi *euro*) Alūksnes novada pašvaldības līdzfinansējums.
3. Projekta atbalsta gadījumā Alūksnes novada pašvaldības finansējumu paredzēt no pašvaldības 2025., 2026. un 2027. gada budžeta līdzekļiem.
4. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50 % apmērā no projekta piešķirtā Eiropas Reģionālās attīstības fonda finansējuma.
5. Projekta atbalsta gadījumā projekta priekšfinansēšanas nodrošināšanai ņemt aizņēmumu Valsts kasē, indikatīvi 1 200 000 EUR (viens miljons divi simti tūkstoši *euro*). Gadījumā, ja Valsts kases aizņēmums netiks piešķirts projektā paredzētajā apjomā, sastādot ikgadējo budžetu, finansējumu projekta īstenošanai nodrošināt, to paredzot no pašvaldības 2025., 2026. un 2027. gada budžeta līdzekļiem, kas nesaistīti ar aizņēmumu līdzekļiem un Eiropas Savienības fondu vai citu projektu līdzekļiem.